b'\n_START_ARTICLE_\nSiona-Secoya\n_START_SECTION_\nIdioma\n_START_PARAGRAPH_\nSiona i Secoya s\xc3\xb3n dos \xc3\xa8tnies o grups identitariament diferenciats que comparteixen diverses similituds i pertanyen a la mateixa fam\xc3\xadlia ling\xc3\xbc\xc3\xadstica: la Tukano occidental. Es classifiquen per regions territorials: branca occidental, oriental i central.\xc2\xa0 Les lleng\xc3\xbces Siona i Secoya pertanyen a la branca Occidental, concretament al grup de lleng\xc3\xbces de la part Nord._NEWLINE_La llengua Siona, es parla a la prov\xc3\xadncia de Sucumb\xc3\xados, a les regions del sud del riu Putumayo. Algunes fonts situen els parlants vora els 200 habitants, altres sobre els 700, i segons la Guia etnogr\xc3\xa0fica de Colombia hi ha uns 500 parlants en total. L\'estatus de la llengua Siona a l\'escala EGIDS (Expanded Graded Intergenerational Disruption Scale) \xc3\xa9s 7, moribunda o Shifting. Una de les causes pot ser l\'expansi\xc3\xb3 i generalitzaci\xc3\xb3 del espanyol. La transmissi\xc3\xb3 intergeneracional est\xc3\xa0 en proc\xc3\xa9s de ruptura, per\xc3\xb2 les noves generacions encara poden revitalitzar i restablir la transmissi\xc3\xb3 de l\'idioma en la llar. \xc3\x89s \xc3\xa8tnicament diferent per\xc3\xb2 comparteix un 95% de similitud l\xc3\xa8xica amb la llengua Secoya._NEWLINE_La llengua Secoya en canvi, \xc3\xa9s encara parlada per relativament poques persones, existeixen solament 478 habitants en l\'Equador i aproximadament 700 habitants en el Per\xc3\xba. Es parla pel territori que acompanya els rius Santa Maria, Angusilla, Yaricaya i Cuyabeno._NEWLINE_L\'estatus de la llengua Secoya es una mica millor en l\'escala EGIDS, \xc3\xa9s 5, en desenvolupament o Developing. El llenguatge est\xc3\xa0 en un estat d\'\xc3\xbas vigor\xc3\xb3s, es pot trobar literatura de forma estandarditzada i  utilitzada per alguns, encara que aix\xc3\xb2 no \xc3\xa9s generalitzat ni sostenible. Tot i aix\xc3\xb2, la llengua es considera que esta sota amena\xc3\xa7a per raons d\'abusos medio-ambientals, fronteres geopol\xc3\xadtiques etc\n_START_SECTION_\nHist\xc3\xb2ria\n_START_PARAGRAPH_\nLa poblaci\xc3\xb3 Siona i Secoya original va ser delmada per malalties introdu\xc3\xafdes per agents forans i per l\'explotaci\xc3\xb3 del cautx\xc3\xba en la qual van ser involucrats directament._NEWLINE_Des del segle XVI que existeix informaci\xc3\xb3 dels diversos grups culturals, alhora tamb\xc3\xa9 hi ocorrien els primers aven\xc3\xa7os espanyols sobre el Pa\xc3\xads de la Canela. Es parla de la tribu dels "Encabellados", grup semi-n\xc3\xb2mada situat entre els rius Putumayo i Napo. La denominaci\xc3\xb3 de \xe2\x80\x9cEncabellados\xe2\x80\x9d estava donada per trets espec\xc3\xadfics dels seus cabells llargs i la forma com vestien; d\'aquest grup tribal, en termes generals es deriven els actuals Sionas i Secoyas._NEWLINE_Assenyalen que els Encabellados eren presumiblement la mes extensa d\'aquelles tribus evangelitzades des de principis del segle XVIII; aquesta s\'estenia des de la Serralada Real, fins a la conflu\xc3\xa8ncia del Putumayo en el Mara\xc3\xb1\xc3\xb3n. Aquest grup es va resistir efica\xc3\xa7ment els intents de "reduir-los" i de 17 missions al segle XVII nom\xc3\xa9s quedaven 2 al segle XVIII._NEWLINE_Els Sionas, igual que Cofans i Secoyas, van ser objecte de la viol\xc3\xa8ncia i explotaci\xc3\xb3 tant en l\'\xc3\xa8poca cautxera com en la petroliera. El seu proc\xc3\xa9s de sedentarizaci\xc3\xb3 ha tingut a veure tamb\xc3\xa9 amb la evangelitzaci\xc3\xb3.\n_START_SECTION_\nGeografia\n_START_PARAGRAPH_\nEl territori tradicional dels Tukano Occidentals s\xe2\x80\x99estenia sobre una \xc3\xa0rea d\'aproximadament 82.000 quilometres quadrats de foresta amaz\xc3\xb2nica. En el que actualment \xc3\xa9s part d\'Equador, Col\xc3\xb2mbia i Per\xc3\xba. Aquest territori arriba a l\'est de les faldes andines i l\'elevaci\xc3\xb3 varia dels 300 als 100 metres d\'oest a est.\n_START_SECTION_\nSistema econ\xc3\xb2mic tradicional\n_START_PARAGRAPH_\nEls patrons d\'adquisici\xc3\xb3 d\'aliment varien d\'acord amb el clima, la naturalesa de la terra, les plantes, animals, i d\'acord amb la tecnologia i coneixements disponibles. Dit aix\xc3\xb2, segons Vickers les principals activitats econ\xc3\xb2miques i de subsist\xc3\xa8ncia dels Siona-Secoya s\xc3\xb3n l\'horticultura itinerant de frega i crema que constitueix la seva principal activitat productiva, la ca\xc3\xa7a, pesca i recol\xc2\xb7lecci\xc3\xb3 de fruits que cada dia es veu disminu\xc3\xafda pel limitat del territori legalitzat._NEWLINE_Les activitats de ca\xc3\xa7a, pesca i recol\xc2\xb7lecci\xc3\xb3 dels Siona-Secoya estan adaptades a la disponibilitat real, i aquestes activitats adquisitives influeixen en el cambi de la distribuci\xc3\xb3 i el oviment de la gent en el seu entorn i en els patrons d\'interacci\xc3\xb3 social.\n_START_SECTION_\nOrganitzaci\xc3\xb3 social i pol\xc3\xadtica\n_START_PARAGRAPH_\nLa influ\xc3\xa8ncia de les missions religioses i la migraci\xc3\xb3 provocada per elles va canviar el patr\xc3\xb3 d\'assentament ind\xc3\xadgena._NEWLINE_Aquestes alteracions condueixen a la desestructuraci\xc3\xb3 de la fam\xc3\xadlia extensa i porten a la consolidaci\xc3\xb3 de la fam\xc3\xadlia nuclear. La complexa terminologia del parentiu restringeix els enlla\xc3\xa7os matrimonials a l\'interior del grup, aix\xc3\xad que els individus busquen les seves parelles en llocs distants a la seva resid\xc3\xa8ncia i per tant llunyans al seu territori \xc3\xa8tnic. La seva organitzaci\xc3\xb3 social esta assentada en el parentiu i la societat dins d\'un grup local resident. El fonament del seu parentiu \xc3\xa9s la l\xc3\xadnea patrilocal, patrilineal, que proveeix a cada individu un grup de refer\xc3\xa8ncia de \xe2\x80\x9cgermans\xe2\x80\x9d i \xe2\x80\x9cgermanes\xe2\x80\x9d, i delinea les relacions potencials afins._NEWLINE_Els grups residents son flexibles, poden comprendre a varies fam\xc3\xadlies. La m\xc3\xa0xima autoritat individual recau en la persona del \xe2\x80\x9cinti ba iki\xe2\x80\x9d o xaman cap.\xc2\xa0\xc2\xa0\xc2\xa0_NEWLINE_Les generacions recents dels Siona-Secoya que resideixen alguna regi\xc3\xb3 d\'Equador han abandonat costums com la casa tradicional del seu grup \xc3\xa8tnic, ja no existeix un treball comunitari extes a causa de la introducci\xc3\xb3 de la tecnologia forana. Totes aquestes causes han portat a una individualitzaci\xc3\xb3 de les activitats de subsist\xc3\xa8ncia._NEWLINE_Un altre aspecte important a esmentar \xc3\xa9s la import\xc3\xa0ncia del \xe2\x80\x9cyag\xc3\xa9\xe2\x80\x9d (explicat m\xc3\xa9s concretament m\xc3\xa9s endavant) a l\'organitzaci\xc3\xb3 social. Aquest concepte s\xe2\x80\x99uneix a moltes esferes del grup.\n_START_SECTION_\nCosmologia, sistema de creences\n_START_PARAGRAPH_\nEl sistema de creences dels pobles Siona-Secoya t\xc3\xa9 una percepci\xc3\xb3 nativa de l\'ordre natural i de les forces del univers que influeixen en el comportament social. La l\xc3\xb2gica de les seves creences correspon a un sistema basat al culte del \xe2\x80\x9cyag\xc3\xa9\xe2\x80\x9d._NEWLINE_"El Yag\xc3\xa9 no es una deidad que se adora, per\xc3\xb2 es el medio a trav\xc3\xa9s del cual se adquiere conocimiento y poder. Provee la forma de percibir el universo, comunicarse con fuerzas sobrenaturals e influenciar los hecho mundanos."_NEWLINE_\xc3\x89s a dir, un complex de cerim\xc3\xb2nies i creences relacionades amb l\'\xc3\xbas de barreges al\xc2\xb7lucin\xc3\xb2genes. Les creencies derivades del \xe2\x80\x9cyag\xc3\xa9\xe2\x80\x9d arriben a tots els aspectes del pensament SIona-Secoya_NEWLINE_Per altra banda, l\'univers dels Siona-Secoya te a veure amb un univers de diferents nivells, com a moltes altres grups \xc3\xa8tnics. El poble Siona-Secoya creu en un univers format per un m\xc3\xb3n subterrani (yiha wie wi: llar de la terra), d\'un m\xc3\xb3n on viuen els mortals (yiha: terra), i d\'un m\xc3\xb3n celestial de diversos nivells on viuen sers espirituals que poden ser persones i animals.\n_START_SECTION_\nRelacions inter\xc3\xa8tniques\n_START_PARAGRAPH_\nEls Siona-Secoyas enfronten pressions sobre el seu territori per part de les societats \xe2\x80\x9ccivilitzades\xe2\x80\x9d i les seves empreses petrolieres, vestigis colonials etc. Aix\xc3\xb2 els ha obligat a concentrar-se en altres llocs i a canviar les seves pr\xc3\xa0ctiques tradicionals com la ca\xc3\xa7a, pesca, agricultura i recol\xc2\xb7lecci\xc3\xb3 de fruits, pel treball assalariat en les mateixes empreses petrolieres o constructores de camins._NEWLINE_La cultura Siona-Secoya es caracteritza pel trasllat (o es caracteritzava); smpre hi ha un gran flux d\'anades i tornades, reubicacions del llocs de les cases, viatges de cacera distants i visites. Aquest est\xc3\xadmul porta a relacions Inter \xc3\xa8tniques amb altres grups \xc3\xa8tnics o pobles de la mateixa condici\xc3\xb3 \xc3\xa8tnica; ja sigui per bruixeria, estat de guerra o la cerca de parella per un matrimoni.\n_START_SECTION_\nSituaci\xc3\xb3 actual\n_START_PARAGRAPH_\nEL poble Siona-Secoya \xc3\xa9s molt similar a la de tots els ind\xc3\xadgenes de la Amazoni\xc3\xa0, estan patint una invasi\xc3\xb3 de la seva terra natal per colons i interessos agr\xc3\xadcoles i Industrials. Aquestes han ocasionat conflictes territorials, p\xc3\xa8rdua de recursos a les comunitats natives i han posat en perill la superviv\xc3\xa8ncia d\'aquestes.\xc2\xa0_NEWLINE_\xc2\xa0Els drets territorials dels ind\xc3\xadgenes estan basats en la possessi\xc3\xb3 tradicional de la seva antiga terra natal. Aquests poden ser \xc3\xbanicament validats i reconeguts pels governs, cosa que no ha sigut mai justa ni raonable. Ja que com esmenta Vickers, el grup Siona Secoya ha estat amena\xc3\xa7at m\xc3\xbaltiples vegades per grups colons, empreses amb interessos neoliberalistes etc. Aquesta xarxa d\'interessos ha afectat negativament en els drets ind\xc3\xadgenes sempre que ha aparegut un conflicte, ja que s\xc3\xb3n la part oprimida per una \xe2\x80\x9ccivilitzaci\xc3\xb3\xe2\x80\x9d opressora._NEWLINE_Com an\xc3\xa8cdota podem esmentar que el territori Siona-Secoya es troba el Bloc 15 de l\'Occidental Exploration and Production. Des de 1999 l\'Organitzaci\xc3\xb3 Ind\xc3\xadgena Secoya (OISE) mant\xc3\xa9 un acord amb aquesta empresa per utilitzar un codi de conducta que respecti els seus territoris.'